উচ্চ রক্তচাপ

উচ্চ রক্তচাপ (ইংরেজি: Hypertension) HTN, যেহানর আরাক নাঙহান উচ্চ রক্তচাপ। সাধারণভাবে যেহান হাই ব্লাড প্রেশার বুলিয়াও মাততারা। এহান এসাদে নুয়ারা আহান যেহাত কোন মানুর রকতর চাপ হাব্বি সময় স্বাভাবিক অহানাত্ত বপিয়া থার। হাইপারটেনশন অহান প্রাথমিক (আবশ্যিক) হাইপারটেনশন অথবা গৌণ হাইপারটেনশনে শ্রেণীভুক্ত করানি অর। প্রায় ৯০–৯৫% ভাগ ক্ষেত্রেই "প্রাথমিক হাইপারটেনশন" বুলিয়া চিহ্নিত করানি অর। বাকি ৫-১০% বিভিন্ন নুয়ারার কারণে ইয়া থার।

শ্রেণীবিভাগ
সাধারনভাবে, যদি কোনও মানুর হৃদিগর-সংকোচন বা সিস্টোলিক রকতর চাপ আত দ্বিয়নিত ১৪০ মি.মি পারদ বা অহার গজে কিংবা হৃদিগর-প্রসারণ বা ডায়াস্টলিক চাপ ৯০ মি.মি পারদ বা গজে থার, অতাইলে অহানরে উচ্চ রক্ত চাপ মাতানি একরের।

কারণহানি
যে কারণহানি উচ্চ রক্তচাপর ঝুঁকি বপকরে দের অতা ইলতা: বপিয়া নুন খানা, জবরে মেদ থানা, কাম করানির চাপ, মদ পিনা, পরিবারর আকারহান, বপকরে আওয়াজ এবং ঘিঞ্জি পরিবেশে থানা। বপিয়া নুন ব্যবহার করানি অহান এতা হাবির গজর কারণহান। ধারণা করতারা প্রায় শতকরা ৬০ ভাগ মানু  নুন ব্যবহার করানির কারণে প্রভাবিত ইতারা।

উচ্চরক্তচাপ হাবিত্ত সাধারণ জটিল উত্তরাধিকার সূত্রে পেইতারা নুৱারার ভিতরে আকহান। এপাগা পেয়া ৫০ হানর গজে জিন চিহ্নিত করিসিতা উচ্চ রক্তচাপর গবেষণার কাজে বারো এরে সংখ্যা অহান দিন দিন বপে যারগা। উচ্চরক্তচাপ কিডনি জনিত নুৱারার কারণেও ইতে পারে। এহানাত যেহান অর অহান ইলতা, কিডনিগর  কোষ অতার হাদিত রক্ত চলাচল ওয়াতনা অকরের, কারণহান  রেনিন-এনজিওটেন্সেন সিস্টেমের প্রধান বারো শাখা মারিহাসি হুুুুরকা ইয়া পরেরগা।

উচ্চ রক্তচাপ এহান তঙাল কোন নুৱারা নাবে, কিন্তু প্রায় এহার চিকিৎসা দরকার অর কারণহান গারিগর অারাকউ অংশ অহার গজে এহানর ওয়াতকরে অহানাত্ত বপকরে প্রভাব পরের। বিশেষ করিয়া স্ট্রোক, হার্ট ফেইলিউর, হৃদক্রিয়া বন্ধ অনা, আখিগর ক্ষতি অনা বারো কিডনি বিকল অনা ইত্যাদি নুুৱারা অনার ঝুঁকি বপতা।

যদিও জবর কম গর্ভবতী বেয়াপায় উচ্চ রক্তচাপ অনুভব করতারা, কিন্তু শতকরা ১০ ভাগ পেয়া বেয়াপা  গর্ভধারণ করানির কারণে উচ্চ রক্তচাপর স্বীকার ইতারা। 

নির্ণয় করানি
হাইপারটেনশন এহার অবস্থা নির্ণয় করানির কাজে 'নিয়মিত রক্তচাপ' স্বাভাবিক মাত্রা অহানর গজে ইলে এহান ইসে বুলিয়া হারপানি। সাধারণ ভাবে হাপ্তা আহান বেলিয়া কমপক্ষে তিনমাউ মাহানি লাগের। সঠিক চাপ মাহানির কাজে নিয়ম কতহান মানানি জরুরী বারো আরাকউ যেতা বিষয় রক্তচাপ এহানরে প্রভাবিত করের অতাউ বিবেচনা করানি থক। যেমন, রক্তচাপ মাহানির কমপক্ষে আধা ঘণ্টা আগেতর ধূূমপান করানি অহানাত্ত বিরত থানা লাগতই বারো ক্যাফেইন গ্রহণ করানির কমপক্ষে একঘণ্টা পিছেদে মাহানি লাগতই, দুশ্চিন্তামুক্ত অবস্থা অহাৎ মাহানি জরুরী। কমপক্ষে পাঁচ মিনিট বহিয়া থানা অবস্থায় মাহানি উচিত।

চিকিৎসা
খানিমানি অহানাত্ত মাঝারি ধরনর রক্তচাপর কাজে চিকিৎসক অতায় ওজন কম করানি বারো নিয়মহান করিয়া ব্যায়াম করানি অহান এরে চিকিৎসা এহানর পয়লাকার থাকহান বুলতারা। অতাইয়া এরে পদ্ধতি অহানি রক্তচাপ কমানির কাজে নিয়াম হবা, হুত্তুমে এতা মাতানি নুঙেই বারো করানি হিন।
নুৱারা অতার বপতাই মাঝারি অহাত্ত উচ্চ রক্তচাপে যেতা হিনপিতারা,তানু অনির্দিষ্টকালর কাজে হজকে নির্ভরশীল ইয়া পড়তারা তানুর রক্তচাপ নিরাপদ মাত্রাত আনানির কাজে।
খানিমানি উচ্চরক্তচাপ সাধারণত খাদ্য নিয়ন্ত্রণ, ব্যায়াম বারো গারিগর সক্ষমতা বপকরিয়া বালা করানি অকরের। ফল, শাক সব্জি, স্নেহ বিহীন দুগ্ধজাত খাদ্য বারো ওয়াতকরে মাত্রার নুন বারো ওয়াতকরে থউ খানা উচ্চ রক্তচাপ বিশিষ্ট রোগীর রক্তচাপ কম করানিত সাহায্য করের। নিয়মহান করিয়া খানিমানি ব্যায়াম রকত চলাচল হবা করের, বারো রক্তচাপ কম করিয়া থনাত সাহায্য করের। এতা বাদেউ, পরিবেশগত চাপ যেসাদে- বপিয়া মাত্রার শব্দর পরিবেশ বা অতিরিক্ত মিঙাল বেলানি অহান রক্তচাপ নিয়ন্ত্রণ করানির কাজে উপকারী ইতে পারে।